ශ්‍රී ලංකා පාපන්දු සම්මේලනය, පාසල් පාපන්දු සංගමය හා එක්ව සංවිධානය කරන කොත්මලේ චොක්ස් 19න් පහළ පාසල් පාපන්දු තරගාවලියේ අවසන් පූර්ව වටයේ පළමු තරග‍යෙන් මීගමුව මාරිස්ටෙලා විදුහල පරදවා කොළඹ සහිරා විදුහල ගෝල් 3-1ක ජයක් වාර්තා කළේය.කොළඹ සුගතදාස ක්‍රීඩාංගණයේ ඊයේ පැවැති මේ තරගයේ පළමු භාගය නිමාවෙද්දී සහිරා විදුහල ගෝල් 3ක් හා මාරිස්ටෙලා විදුහල ගෝලයක් ලබා තිබූ අතර දෙවැනි භාගයේ දී දෙපිලම ගෝල් වාර්තා නොකළහ.සහිරා විදුහල වෙනුවෙන් එම්.ඒ.එම්. ශාහිල් 14වැනි හා 18වැනි මිනිත්තුවලදී ද, එම්.ශකීර් 20වැනි මිනිත්තුවේ දී ද ගෝල් වාර්තා කළහ.